<classify> Mchezo huo ulioanza kwa kasi na kwa kushambuliana kwa zamu iliwachukua dakika 28 timu ya Bom Bom kupata goli la kuongoza baada ya Manzir Mwinyi kupiga faulo iliyoingia moja kwa moja wavuni.Goli hilo lilibadilisha kabisa sura ya mchezo huo ambapo timu zote zilizidi kushambuliana bila timu yoyote kuona lango la mpinzani wake na mpaka kipindi cha kwanza kinamalizika, Bom Bom walikuwa wanaongoza kwa bao 1-0. Kipindi cha pili kilianza kwa kasi kwa Idios kutaka kusawazisha huku Bom Bom wakitaka kuongeza goli lingine.Iliwachukua dakika nne Idios kusawazisha kupitia kwa Lucas Richard baada ya piga nikupige katika lango la Bom Bom.Akizungumzia mechi hiyo kocha Bom Bom, Ahmed Mohamed alisema ilikuwa ngumu kwa sababu wapinzani wao walijiandaa vizuri na kuwataka wachezaji wake kuongeza juhudi kwenye mchezo ujao.Katibu wa chama cha soka mkoa Ilala, Kanuti Daudi alitoa mwito kwa wachezaji wanaoshiriki Airtel Rising Stars kutumia fursa hii vizuri ili vipaji vyao vionekane ili waweze kusaidia familia zao kwa maana soka limekuwa ajira kwa vijana.Mashindano hayo yalitarajiwa kuendelea jana jioni katika dimba la Tandika kwa mechi kati ya Wakati Ujao na Dubu, hiyo ikiwa ni kwa upande wavulana, wakati kwa upande wa wasichana Evergreen Queens ilitarajiwa kucheza na Temeke Queens.Michuano hii ya vijana ambayo kwa jiji la Dar es Salaam imeshaanza kwa takriban katika mikoa yake yote ya kimichezo, inafuatiliwa kwa karibu na jopo la makocha kutoka Shirikisho la Mpira wa Miguu nchini TFF bila kusahau timu mbalimbali ambazo zinawanyatia kwa karibu vijana wenye vipaji kutoka michuano hiyo kwa ajili ya kuwasajili.Mbunge wa Ilala, Musa Azzan Zungu ambaye alikuwa mgeni rasmi katika sherehe za ufunguzi ameungana na wadau mbalimbali wa michezo katika kuhakikisha wanalipeleka mbele soka la vijana huku akiitaja Airtel Rising Stars kama mfano bora.  <topic>: michezo 